ཚགས་ཤའི་ཐོན་ལས་མཉམ་འདྲེས་གོང་འཕེལ་མ་ལག་བཙུགས་ཤིང་།ཚགས་ཤའི་ཐོན་ལས་མཉམ་འབྲེལ་སྒྲིག་གཞི་བཙུགས་པ་དང་ཞིང་ཆེན་རིམ་པའི་ངོས་ནས་ལས་སྣོན་ཁེ་ལས་དང་ཕྱིར་ཚོང་ཚོང་པ་དང་མཉམ་ལས་ཁང་གི་རྩ་འཛུགས་གཙོ་བོར་བྱེད་པའི་མཚོ་སྔོན་གྱི་ཚགས་ཤའི་ཐོན་ལས་མནའ་མཐུན་བཙུགས་ནས་ཐོན་ལས་འཕེལ་རྒྱས་ཀྱི་ཐོན་ཁུངས་བཀོད་སྒྲིག་དང་།ཐོན་ལས་འཁོར་སྦྲེལ་ཡོང་བ་དང་ཞན་ཆ་གསབ་པ།ཞིང་ཆེན་ཡོངས་ཀྱི་ཚགས་ཤའི་ཐོན་ལས་འཕེལ་རྒྱས་ལ་སྣེ་ཁྲིད་དང་།ཁུལ་དང་རྫོང་རིམ་པའི་ངོས་ནས་ཚགས་ཤའི་ཐོན་ལས་མཐུན་ཚོགས་བཙུགས་པ་དང་ཤང་དང་གྲོང་རྡལ་གྱིས་ཚགས་ཤའི་ཐོན་ལས་འཕེལ་རྒྱས་ཀྱི་མཉམ་འབྲེལ་སྒྲིག་གཞི་བཙུགས་ནས་ཚགས་ཤའི་ཐོན་ལས་མཉམ་འབྲེལ་དང་།དཔུང་སྒྲིལ།ལེགས་བསྡུས་ཞིབ་གཉེར།གཞི་ཁྱོན་ལྡན་པའི་འཕེལ་རྒྱས་བཅས་ཀྱི་ལམ་སྲོལ་གསར་པ་ཆགས་པར་བྱ་རྒྱུ་རེད།ཞིང་ལས་ཐོན་རྫས་ལས་སྣོན་ལས་རིགས་མཐོར་གཏོང་གི་བྱ་སྤྱོད་སྤེལ་ནས་ཁེ་ལས་ཟླ་སྒྲིལ་བསྐྱར་སྒྲིག་ལ་ལྕག་སྐུལ་གཏོང་བ་དང་།རྗེས་ལུས་ཀྱི་ཐོན་ནུས་འདོར་བ།ཚགས་ཤ་ཐོན་ཁུལ་གཙོ་བོའི་ཞིང་ལས་ཐོན་རྫས་རང་སར་ལས་སྣོན་གཞན་སྒྱུར་གྱི་རིན་ཐང་འཕར་རྒྱུར་རྒྱབ་སྐྱོར་བྱ་རྒྱུ་རེད།